stanford-oval/wikipedia huggingface dataset:
ศูนย์ประชุมนานาชาติฉลองสิริราชสมบัติครบ 60 ปี มหาวิทยาลัยสงขลานครินทร์

| ศูนย์ประชุมนานาชาติ ฉลองสิริราชสมบัติครบ 60 ปี |
| --- | --- |
The 60th Anniversary of His Majesty the King’s Accession to the Throne International Convention Center
ชื่อเดิม: ศูนย์ประชุมนานาชาติเฉลิมพระเกียรติ มหาวิทยาลัยสงขลานครินทร์ (Prince of Songkla University International Convention Center: PSUICC)
ข้อมูลทั่วไป
เมือง: ตำบลคอหงส์ อำเภอหาดใหญ่ จังหวัดสงขลา
ประเทศ:  ไทย
เริ่มสร้าง: พ.ศ. 2549
การออกแบบและการก่อสร้าง
สถาปนิก: กมล ทัศนาญชลี
เว็บไซต์
www.icchatyai.com
ศูนย์ประชุมนานาชาติฉลองสิริราชสมบัติครบ 60 ปี (อังกฤษ: The 60th Anniversary of His Majesty the King’s Accession to the Throne International Convention Center) เป็นศูนย์ประชุมของมหาวิทยาลัยสงขลานครินทร์ ตั้งอยู่ที่ถนนปุณณกัณฑ์ ตำบลคอหงส์ อำเภอหาดใหญ่ จังหวัดสงขลา สร้างขึ้นเพื่อเฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในวโรกาสงานฉลองสิริราชสมบัติครบ 60 ปี และเพื่อเป็นรองรับการจัดการประชุมทั้งในระดับชาติและระดับนานาชาติ, การจัดแสดงนิทรรศการ และการท่องเที่ยวเพื่อเป็นรางวัล
ศูนย์ประชุมนานาชาติฉลองสิริราชสมบัติครบ 60 ปี มีชื่อเดิมว่า ศูนย์ประชุมนานาชาติเฉลิมพระเกียรติ มหาวิทยาลัยสงขลานครินทร์ (Prince of Songkla University International Convention Center: PSUICC) ซึ่งต่อมาสำนักเลขาธิการคณะรัฐมนตรี ได้มีหนังสือที่ นร 0508/ท 6969 ลงวันที่ 12 ตุลาคม 2552 แจ้งเรื่องการขอพระราชทานชื่ออาคารศูนย์ประชุมของมหาวิทยาลัยสงขลานครินทร์ โดยได้ทรงพระกรุณาโปรดเกล้าฯ พระราชทานชื่อว่า "ศูนย์ประชุมนานาชาติฉลองสิริราชสมบัติครบ 60 ปี"  พร้อมทั้งพระราชทานพระบรมราชานุญาต ให้เชิญตราสัญลักษณ์การจัดงานฉลองสิริราชสมบัติครบ 60 ปี มาประดิษฐานที่ป้ายชื่อศูนย์ประชุม
การแบ่งพื้นที่ภายในอาคาร

ศูนย์ประชุมนานาชาติฉลองสิริราชสมบัติครบ 60 ปี มีพื้นที่ 54.68 ไร่ ส่วนประกอบของอาคาร ประกอบด้วยสามส่วน คือ
โซน A เป็นที่ตั้งของห้องประชุมรอง (Conference Hall) พื้นที่ 960 ตารางเมตร ความจุสูงสุด 900 คน ห้องประชุมสัมมนา (Seminar Room) จำนวน 8 ห้อง พื้นที่รวม 400 ตารางเมตร ลานเอนกประสงค์ และศูนย์อาหาร
โซน B ลานกิจกรรม พื้นที่ 3,930 ตารางเมตร ใจกลางของลานเป็นที่ตั้งของประติมากรรมทรงดินสอ ที่ออกแบบโดยคณะศิลปกรรมศาสตร์ ร่วมกับ ศาสตราจารย์ กมล ทัศนาญชลี ศิลปินแห่งชาติ สาขาทัศนศิลป์ (จิตรกรรมและสื่อผสม) พ.ศ. 2540
โซน C เป็นที่ตั้งของห้องประชุมประธาน (Convention Hall) พื้นที่ 3,300 ตารางเมตร ความจุสูงสุด 3,500 คน
สำหรับการบริหารงาน บริษัท เอ็น.ซี.ซี. แมนเนจเม้นท์ แอนด์ ดิเวลลอปเม้นท์  จำกัด ซึ่งเป็นผู้บริหารศูนย์การประชุมแห่งชาติสิริกิติ์ เป็นผู้ดูแลด้านการบริหารทั้งหมด
งานที่จัดในศูนย์ประชุม

พิธีพระราชทานปริญญาบัตรของมหาวิทยาลัยเทคโนโลยีราชมงคลศรีวิชัย
พิธีพระราชทานปริญญาบัตรของมหาวิทยาลัยสงขลานครินทร์
การประชุมคณะรัฐมนตรีอย่างเป็นทางการนอกสถานที่ วันที่ 18 กุมภาพันธ์ พ.ศ. 2568
แหล่งข้อมูลอื่น

เว็บไซต์ของศูนย์ประชุม
| ด ค กศูนย์ประชุมและศูนย์แสดงสินค้าในประเทศไทย |
| --- | --- |
กรุงเทพมหานคร และปริมณฑล:  หอประชุมกองทัพเรือ  ไบเทคบุรี  พารากอน ฮอลล์  ศูนย์ประชุมในเครือเซ็นทรัล  ศูนย์วัฒนธรรมแห่งประเทศไทย  ศูนย์การประชุมแห่งชาติสิริกิติ์  อิมแพ็ค เมืองทองธานี  มหิดลสิทธาคาร  ทรู ไอคอน ฮอลล์  ยูโอบีไลฟ์  วัน แบงค็อก ฟอรัม 
ภูมิภาคอื่น:  ศูนย์ประชุมและแสดงสินค้านานาชาติเชียงใหม่  ศูนย์ประชุมและแสดงสินค้านานาชาติขอนแก่น  ศูนย์ประชุมนานาชาติฉลองสิริราชสมบัติครบ 60 ปี มหาวิทยาลัยสงขลานครินทร์  ศูนย์ประชุมอเนกประสงค์กาญจนาภิเษก มหาวิทยาลัยขอนแก่น  ศูนย์ประชุมเฉลิมพระเกียรติ ในโอกาสฉลองพระชนมายุ 5 รอบ 2 เมษายน 2558 มหาวิทยาลัยมหาสารคาม  ศูนย์ประชุมพีช
เสรี รุ่งสว่าง

| เสรี รุ่งสว่าง |
| --- | --- |
ชื่อเกิด: กิตติกร รุ่งสว่าง
รู้จักในชื่อ: ต้อม
เกิด: 3 กุมภาพันธ์ พ.ศ. 2498 (70 ปี) 
ที่เกิด: ตำบลบ้านแหลม อำเภอบางปลาม้า จังหวัดสุพรรณบุรี
แนวเพลง: ลูกทุ่ง
อาชีพ: นักร้อง
ช่วงปี: พ.ศ. 2521 - ปัจจุบัน
ค่ายเพลง: เสกสรรเทปแผ่นเสียง (พ.ศ. 2521–2525) โอเชี่ยน ซาวด์ (พ.ศ. 2525–2536) อาร์.เอส.โปรโมชั่น (พ.ศ. 2536–2542) (ท็อปฮิตลูกทุ่งมาตรฐาน)(พ.ศ. 2542–2546) โฟร์เอส (พ.ศ. 2546–2550) เอส เอ็น อาร์ต โปรโมชั่น (พ.ศ. 2550–2553) ยูพีแอล (พ.ศ. 2553–2554) NVK Group (พ.ศ. 2554–2561) อาร์สยาม (พ.ศ. 2561–2564) จีเอ็มเอ็ม แกรมมี่ (พ.ศ. 2564–ปัจจุบัน)
คู่สมรส: นัยนา รุ่งสว่าง
เสรี รุ่งสว่าง (ชื่อจริง : กิตติกร รุ่งสว่าง) เป็นนักร้องเพลงลูกทุ่งชาวอำเภอบางปลาม้า จังหวัดสุพรรณบุรี  มีชื่อเสียงจากเพลง "จดหมายจากแม่", "เทพธิดาผ้าซิ่น", "ไอ้หนุ่มรถซุง" และ "เรียกพี่ได้ไหม" ที่แต่งโดย ชลธี ธารทอง   เคยได้รับรางวัลจากงานกึ่งศตวรรษลูกทุ่งไทยเพลง "ไม้เรียว" และ "เทพธิดาผ้าซิ่น" ผลงานของครูชลธี ธารทอง
ประวัติ

เสรี รุ่งสว่าง เกิดเมื่อวันที่ 3 กุมภาพันธ์ พ.ศ. 2498 คุณพ่อชื่อนายยุ้ย และคุณแม่ชื่อนางชั้น จบการศึกษาเพียงชั้นประถมศึกษาปีที่ 4 แล้วประกอบอาชีพกรรมกรก่อสร้าง รับจ้างทั่วไป  และได้รับการชักชวนจากครูสัมฤทธิ์ รุ่งโรจน์ และเอื้อ อารี ให้มาเป็นนักร้อง โดยเริ่มมีชื่อเสียงจากเพลง “จดหมายจากแม่” แต่งโดยชลธี ธารทอง จากการผลักดันของประจวบ จำปาทอง
เสรี รุ่งสว่าง เป็นเพื่อนสนิทกับยอดรัก สลักใจ  เป็นผู้ออกมาปกป้อง จนทำให้มีเรื่องวิวาทกับสายัณห์ สัญญา กรณีกล่าวหาว่ายอดรัก สลักใจไม่ได้ป่วยเป็นโรคมะเร็ง  ภายหลังเมื่อ ยอดรัก สลักใจ เสียชีวิต ก็ได้อุปสมบทเพื่ออุทิศส่วนกุศลให้
เขาลงสมัครรับเลือกตั้งในพื้นที่จังหวัดนนทบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 สังกัดพรรคเพื่อชาติ  แต่ไม่ได้รับเลือกตั้ง
ชีวิตส่วนตัว แต่งงานกับนางนัยนา มีบุตรด้วยกัน 3 คน
ผลงานการแสดงภาพยนตร์

400 นักรบขุนรองปลัดชู (2561) รับบท กิ่ง
มนต์เพลงลูกทุ่ง เอฟ.เอ็ม. (2545) รับบท พี่ชายของศิรินทรา
ดับเจ้าพ่อ (2527) รับบท เสรี
ผลงานการแสดงละครโทรทัศน์

สวรรค์บ้านทุ่ง (2541) ช่อง 9
มนต์รักแม่นํ้ามูล (2545) ช่อง 5
ผลงานเพลงดัง

จดหมายจากแม่
เทพธิดาผ้าซิ่น
ไอ้หนุ่มรถซุง
เรียกพี่ได้ไหม
ไอ้หนุ่มทุ่งกระโจมทอง
ร้องเพลงเพื่อแม่
อกหักซ้ำบ่อย บ่อย
คนกล่อมโลก
กอดแก้จน
อเมซิ่งสุพรรณ
ไอ้หนุ่มเครื่องไฟ
จำปาคืนต้น
พอหรือยัง
โชคดีที่รัก
เจ้าชู้ไม่ลง
รักมาห้าปี
รักน้องคนเดียว
เสียน้ำตาที่คาเฟ่
อภัยให้เรียม
รักคนแก่มีแต่รวย
ความรักเหมือนยาขม
ทุ่งร้างนางลืม
ขันหมากเศรษฐี
มนต์รักชาวไร่
พี่มีแต่ให้
อิจฉาตายาย
ไฟกินฟืน
สาวยโสธร
คนถูกทิ้ง
คนบ้านเดียวกัน
ประชามติคือเสียงสวรรค์
คำเตือนของพี่
เสียงจากเสรี
ผู้เสียสละ
เสียงพิณอีสาน
ถึงเธอผู้เป็นดวงใจ
รักคนชื่อน้อย
น้ำลงเดือนยี่
ฝนเดือนหก
ในฝัน
ใต้เงาโศก
ลูกทุ่งเสี่ยงเทียน
แม่สาวลูกหวย
นางโลม
คืนอำลา
ปรารถนา
อยากไปให้พ้น
แด่ผู้หญิงกลางคืน
ขออยู่ด้วยคน
ยืนร้องไห้คอยใคร
ฐานันดรรัก
เตรียมการณ์รัก
นานเท่าไรก็จะรอ
หยาดฟ้ามาดิน
ไม่มีใครรักจริง
เรือนหอน้ำตา
สะใจหรือยัง
ห้องนอนคนจน
วานนี้รักวันนี้ลืม
นางกวักมหาเสน่ห์
น้ำตาสิบล้อ
ไอ้หนุ่ม ต.ช.ด.
จดหมายเป็นหมัน
คนชื่อเดือน
วันสุดท้าย
โปรดเถิดดวงใจ
รักเพราะรอยยิ้ม
รักสุดหัวใจ
รอยรักในอารมณ์
กระท่อมทองกวาว
บัวตูมบัวบาน
น้ำตาลาไทร
ลารักจากสวนแตง
มนต์เพลงลูกทุ่งเอฟเอ็ม
พ่อแห่งแผ่นดิน - จัดทำขึ้นเพื่อเฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในโอกาสที่พระองค์ทรงเจริญพระชนมพรรษา 80 พรรษา
พุทธานุภาพ
อัลบั้มเดี่ยว

เทพธิดาผ้าซิ่น (2529)
อดีตรักวังบัวบาน (2531)
ท็อปฮิตลูกทุ่งมาตรฐาน ชุดที่1-2 (2534)
ซูเปอร์ลูกทุ่ง ชุดที่ 1 (2535)
อกหักซ้ำบ๊อยบ่อย (2536)
แบ่งบุญให้พี่บ้าง (2536)
สาวฝั่งโขง (2537)
แมงมุมอุ้มไข่ (2537)
เจ้าบ่าวรองบ่อน
หยิกแกมหยอก (2541)
คนถูกทิ้ง (2541)
อู่ข้าวอู่น้ำ (2541)
เรียกพี่ได้ไหม (2542)
รอยแผลเป็น (2543)
คนจนเหมือนคนเลว (2543)
พี่ยังไม่แก่...หรอกน้อง (2544)
ถอดนวมร้องไห้ (2545)
ไปบ้านคุณอา (2545)
แม่สาวลูกสวย (2546)
อดีตรักริมน้ำน่าน (2547)
คนขวานบิ่น (2547)
กรุงเทพสะอื้น (2547)
เพชรแท้ (2554-2558)
รวมฮิต

- โรสวีดีโอ (โรส มีเดียฯ ในปัจจุบัน)
รวมฮิต เสรี รุ่งสว่าง ชุด ผู้เสียสละ
รวมฮิต เสรี รุ่งสว่าง ชุด เทพธิดาผ้าซิ่น
บิ๊กฮิต เสรี รุ่งสว่าง
ดีที่สุด เสรี รุ่งสว่าง
- อาร์เอส
เปิดกรุเพลงดัง สมยศ ทัศนพันธ์
- นิธิทัศน์
สุดยอดลูกทุ่งเสียงทอง เสรี รุ่งสว่าง
- เมโทรฯ
เสรี ฮิตโดนใจ
ความรักเหมือนยาขม
อัลบั้มพิเศษ

มหกรรมดอนเจดีย์ (พฤศจิกายน 2537)
สวรรค์บ้านทุ่ง (2541)
พ่อแห่งชาติ (ธันวาคม 2548)
9 ศิลปินรวมใจไทยดับไฟใต้ อัลบั้ม ห่วงใต้ (พฤษภาคม 2550)
ร่วมพลิกชะตากรรมชาติ อ่าน คิด ลงประชามติ รธน. (2550) - จัดทำขึ้นโดย คณะอนุกรรมการประชาสัมพันธ์ ในคณะกรรมการอำนวยการการมีส่วนร่วมของประชาชนในการจัดทำรัฐธรรมนูญฯ สำนักเลขาธิการนายกรัฐมนตรี
60 ปี พยัพ คำพันธุ์ (2551)
เพลงเพื่อการประชาสัมพันธ์ (2553)
อัลบั้มร่วมกับศิลปินคนอื่น

รวมฮิตท็อปฮิตลูกทุ่งมาตรฐาน
ลูกทุ่งสู่ฝัน
เมดเล่ย์ สุดยอด ลูกทุ่งกึ่งศตวรรษ (กรกฎาคม 2538)
ท็อปฮิต 4 ดาว
ลูกทุ่งออเคสตร้า กาญจนาภิเษก (2540)
ลูกทุ่งพันล้าน 2 (ธันวาคม 2540)
สุดยอดรวมฮิต MMG ชุด 2 (2541)
สุดยอดเอ็มสตาร์ คาราโอเกะ ชุด 2 (2541)
คู่หวาน วันวาน เสรี & ศิรินทรา (2541)
มนต์เพลงครูไพบูลย์ บุตรขัน (2543)
ลูกทุ่งตลับทอง 1000 ล้าน (2543)
สายด่วนลูกทุ่ง
พันล้าน ชุด 2 (2544)
ลูกทุ่งคนดัง (2544)
ต้นตระกูลเพลงดัง
ลูกทุ่งอมตะเพลงเมา
ลูกทุ่งสามช่า มันส์พะยะค่ะ
ต้นตำรับลูกทุ่งไทย
รวมฮิตเพลงดังเงินล้าน
ลูกทุ่งซูเปอร์ฮิต 2 (9 ธันวาคม 2546)
ลูกทุ่ง สามทศวรรษ
อภิมหาลูกทุ่ง
16 เพลงซึ้งโดนใจ
คิดฮอดอีสาน (สิงหาคม 2547)
คู่แท้ คู่ฮิต 3
สลับร้อง
UPL ซุปเปอร์สตาร์ (2547)
เปิดกรุเพลงดัง วิเชียร คำเจริญ
มันส์ ฮอด ฮิต (มกราคม 2548)
สุดยอดลูกทุ่ง ผู้ชายพันล้าน
รำวงย้อนยุด คณะ รวมดาวลูกทุ่ง
ฮิต No.1
ฮิตทั่วไทย ใจลูกทุ่ง
รวมเพลงฮิต 120 เพลงดัง ดีที่สุด
มรดกลูกทุ่งไทย 1-2 (สิงหาคม 2552)
ลูกทุ่งฮิตโดนใจ ทหาร หาญ
ลูกทุ่งที่คิดถึง
ลูกทุ่งรวมพล คนหลายชื่อ
หนึ่งในสยาม รวมศิลปินลูกทุ่งชาย
ลูกทุ่งคลาสสิค
ดังคับฟ้า
ศาลาคนเศร้า
ต้นฉบับลูกทุ่งไทย
มนต์เพลงลูกทุ่งพันล้าน (มีนาคม 2557)
ท็อปฮิตลูกทุ่งไทย
ลำนำเพลงลูกทุ่ง
ฮิตตัวพ่อ
ลูกทุ่งฮิตโดนใจ
ขวัญใจรั้วของชาติ
ลูกทุ่งย้อนยุคฮิตตลอดกาล
ลูกทุ่งยอดฮิต
ต้นตำรับ 2 ลูกทุ่งเสียงทอง
ลูกทุ่งสุดยอดเพลงฮิต
ย้อนรอยลูกทุ่ง เพลงรักกล่อมโลก
ลูกทุ่งรวมดาวเพลงดัง
ลูกทุ่งชูเปอร์ฮิต
ราชาลูกทุ่งเสียงทอง
สุดฮิต มรดกลูกทุ่งไทย 2
ลูกทุ่ง ทองแท้ ถาม ตอบ
ลูกคอพันล้าน
ลูกทุ่งขวัญใจไทยอีสาน
ลูกทุ่ง เมดเล่ย์ สามซ่า มันส์ ระเบิด
ลูกทุ่งเมดเล่ย์ เบรคไม่อยู่ ชุดพิเศษ 1 มันส์ไม่หยุด
ลูกทุ่งเพลงฮิตที่คิดถึง
เรารัก สายัณห์ สัญญา
ลูกทุ่งเพลงดังฟ้งไพเราะ
ลูกทุ่งเพลงดัง โดนใจคอเพลง
ขันหมากแต่งงาน
รวมลูกทุ่ง 10 ศิลปิน
คุณขอมา 2
คอนเสิร์ต

คอนเสิร์ต ลูกทุ่งออเคสตร้า กาญจนาภิเษก (24-25 มกราคม 2540)
คอนเสิร์ต ลูกทุ่งโฟร์เอส (2544)
คอนเสิร์ต การกุศล ลูกกรุง vs. ลูกทุ่ง (2545)
คอนเสิร์ต Highlight มหกรรมคอนเสิร์ตทรัพย์สินทางปัญญา (31 สิงหาคม 2546)
คอนเสิร์ต รักแผ่นดิน (7 กรกฎาคม 2550)
คอนเสิร์ต เพื่อนช่วยเพื่อน ยอดรัก สลักใจ (26 มีนาคม 2551)
คอนเสิร์ต อาลัย...ยอดรัก สลักใจ (16 สิงหาคม 2551)
คอนเสิร์ต กตัญญูครูเพลง ชาญชัย บัวบังศร (26 มิถุนายน 2554)
คอนเสิร์ต ลูกทุ่งจ๋ามหาสนุก (21 – 22 เมษายน 2555)
คอนเสิร์ต สุพรรณบุรี มิวสิค เฟสติวัล (16 - 17 มีนาคม 2556)
คอนเสิร์ต คาราบาว ลูกสิงหราช (11 มกราคม 2558)
คอนเสิร์ต 78 ปี ตำนานแห่งสายน้ำ ครูชลธี ธารทอง (16 พฤษภาคม 2558)
คอนเสิร์ต OTOP และของดี อำเภอป่าโมก (24 กันยายน 2559)
คอนเสิร์ต 8 ปี ตำนานแห่งสายน้ำ ครูชลธี ธารทอง (2 พฤษภาคม 2560)
คอนเสิร์ต Leo Presents ฮัก คอนเสิร์ต หมายเลข 2 มหกรรมเพลงไทยที่ยิ่งใหญ่ที่สุดในรอบปี (3 ธันวาคม 2560)
คอนเสิร์ต ลูกทุ่งการกุศล (8 พฤศจิกายน 2561)
คอนเสิร์ต เพื่อนไม่ทิ้งเพื่อน หารายได้ เพื่อช่วยเหลือ เมฆ วินัย ไกรบุตร และ เป้า ปรปักษ์ (11 สิงหาคม 2562)
คอนเสิร์ต อาลัยพ่อเพลงแห่งแผ่นดิน พ่อไวพจน์ เพชรสุพรรณ (5-7 พฤษภาคม 2565)
คอนเสิร์ต หนึ่งใจ…ช่วยเหลือผู้ประสบภัย (25 ตุลาคม 2565)
คอนเสิร์ต รับเชิญเปิดสนามกีฬาสเตเดี้ยม อ.กะสัง จ.บุรีรัมย์ (25 พฤศจิกายน 2565)
คอนเสิร์ต ครบรอบ 1 ปี ศรเพชร ศรสุพรรณ (8 มกราคม 2566)
คอนเสิร์ต ครบรอบ 1 ปี ไวพจน์ เพชรสุพรรณ (12 มกราคม 2566)
คอนเสิร์ต ลูกทุ่งผสานสมัย สู่ 84 ปี ลูกทุ่งไทย (5 มกราคม 2567)
คอนเสิร์ต ครบรอบ 2 ปี ศรเพชร ศรสุพรรณ (8 มกราคม 2567)
คอนเสิร์ต 84 ปี ลูกทุ่งไทย (14 มกราคม 2567)
คอนเสิร์ต เทศกาล ขึ้นเขาไหว้พระ (9-25 กุมภาพันธ์ 2567)
ผลงานเพลงที่กล่าวถึงศิลปินท่านอื่นๆ

เพลง ขันหมากลูกทุ่ง ร้องโดย ไพรวัลย์ ลูกเพชร (เป็นบทเพลงที่กล่าวถึงศิลปินลูกทุ่ง โดยมีเนื้อร้องอยู่ท่อนหนึ่งที่กล่าวถึงชื่อของ เสรี)
กรรมการตัดสิน

พ.ศ. 2560 : รายการ เปิดม่านลูกทุ่งมหานคร (HAVE A GOOD DRAM, Radio FM95 ลูกทุ่งมหานคร/ช่อง 9) ทุกวันเสาร์ เวลา 15.00-16.30 น. เริ่มวันเสาร์ที่ 22 เมษายน-5 สิงหาคม 2560 ร่วมกับ ประยงค์ ชื่นเย็น, ยิ่งยง ยอดบัวงาม, ศิรินทรา นิยากร
Weevil

| ด้วงมอด ช่วงเวลาที่มีชีวิตอยู่: จูแรสซิกตอนกลาง - ยุคปัจจุบัน  PreꞒ Ꞓ O S D C P T J K Pg N      |
| --- | --- |

Lixus pulverulentus

การจำแนกชั้นทางวิทยาศาสตร์ 
โดเมน:: ยูแคริโอตา Eukaryota
อาณาจักร:: สัตว์ Animalia
ไฟลัม:: สัตว์ขาปล้อง Arthropod
ชั้น:: แมลง Insecta
อันดับ:: Coleoptera 
อันดับฐาน:: Cucujiformia 
เคลด:: Phytophaga 
วงศ์ใหญ่:: Curculionoidea  ลาตร์รัย, ค.ศ. 1802
สปีชีส์:: Curculionoidea
ชื่อทวินาม
Curculionoidea ลาตร์รัย, ค.ศ. 1802

วงศ์
 Anthribidae  Attelabidae  Belidae  Brentidae  Caridae  Cimberididae  Curculionidae  †Mesophyletidae  Nemonychidae  †?Obrieniidae
ด้วงมอด เป็นอันดับด้วงที่อยู่ในอันดับสูง Curculionoidea ซึ่งมีลักษณะเด่นคือจะงอยปากยาว โดยปกติแล้วจะมีขนาดเล็ก – ยาวน้อยกว่า 6 mm (1⁄4 in) – และเป็นสัตว์กินพืช มีการค้นพบสปีชีส์ของด้วงมอดแล้วประมาณ 97,000 ชนิด ซึ่งถูกจัดอยู่ในหลายวงศ์ โดยส่วนใหญ่อยู่ในวงศ์ Curculionidae (กลุ่มด้วงมอดแท้) นอกจากนี้ยังรวมถึงด้วงเปลือกไม้ ซึ่งถึงแม้จะมีลักษณะทางกายภาพแตกต่างจากด้วงมอดอื่น ๆ เนื่องจากไม่มีจะงอยปากที่เป็นเอกลักษณ์ แต่ก็ยังคงเป็นอนุวงศ์หนึ่งของ Curculionidae ด้วงบางชนิดที่ไม่เกี่ยวข้องโดยตรงกับด้วงมอดก็มีชื่อเรียกว่า "มอด" เช่น อนุวงศ์ Bruchinae ในวงศ์ด้วงใบไม้ ซึ่งรู้จักกันในชื่อ "มอดถั่ว" หรือ "มอดถั่วเขียว" และมอดข้าว (Stegobium paniceum) ซึ่งอยู่ในวงศ์ Ptinidae
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Curculionoidea
| --- | --- |
การแยกแยะหน่วยอนุกรมวิธาน:  Wikidata: Q383963  Wikispecies: Curculionoidea  BioLib: 10123  BugGuide: 40621  EoL: 739  Fauna Europaea: 11170  Fossilworks: 69421  GBIF: 1876  iNaturalist: 60473  ITIS: 114654  NBN: NHMSYS0020151949  NCBI: 71529  NZOR: b94555b0-f38a-49cd-bb3b-62206cd49bf8
Elateroidea

| Elateroidea ช่วงเวลาที่มีชีวิตอยู่: Late Triassic –Recent  PreꞒ Ꞓ O S D C P T J K Pg N      |
| --- | --- |

Denticollis linearis, a click beetle (Elateridae)

การจำแนกชั้นทางวิทยาศาสตร์ 
โดเมน:: ยูแคริโอตา Eukaryota
อาณาจักร:: สัตว์ Animalia
ไฟลัม:: สัตว์ขาปล้อง Arthropod
ชั้น:: แมลง Insecta
อันดับ:: Coleoptera 
อันดับย่อย:: Polyphaga 
อันดับฐาน:: Elateriformia 
วงศ์ใหญ่:: Elateroidea  Leach, 1815
สปีชีส์:: Elateroidea
ชื่อทวินาม
Elateroidea Leach, 1815

Families
 About 15-20, see text
Larva of Lampyridae: Ototretinae
Malthodes marginatus (Cantharidae)
Taphes brevicollis (Lycidae)
Elateroidea เป็นวงศ์สูงกลุ่มใหญ่ของอันดับด้วง ประกอบด้วยด้วงคลิก หิ่งห้อย ด้วงทหาร และญาติของพวกมัน มีประมาณ 25,000 สปีชีส์
แหล่งข้อมูลอื่น

Tree of Life - Elateroidea
| --- | --- |
การแยกแยะหน่วยอนุกรมวิธาน:  Wikidata: Q1066902  Wikispecies: Elateroidea  ADW: Elateroidea  BugGuide: 40614  EoL: 346  Fauna Europaea: 11157  Fossilworks: 69351  GBIF: 1762  iNaturalist: 47207  ITIS: 113877  NBN: NHMSYS0001718047  NCBI: 71193  NZOR: f3f1294a-462a-46cc-8762-e632b9aba13b  Tree of Life: 9084
จั๊กจั่น ดาวไพร

| จั๊กจั่น ดาวไพร |
| --- | --- |
เกิด: 22 พฤศจิกายน พ.ศ. 2512 บานเย็น ล่ามแขก อำเภอภูเวียง จังหวัดขอนแก่น ประเทศไทย
เสียชีวิต: 14 มกราคม พ.ศ. 2568 (55 ปี) โรงพยาบาลอุดรธานี จังหวัดอุดรธานี ประเทศไทย
คู่สมรส: ชาญณรงค์ มุกดาม่วง (อ.เยอร์ มือกลองของวงเสียงอิสาน)
บุตร: ณัฐพงษ์ มุกดาม่วง
อาชีพ: นักร้อง • นักแสดง
ปีที่แสดง: พ.ศ. 2530 - 2568
สังกัด: ท็อปไลน์ ไดมอนด์
จั๊กจั่น ดาวไพร (22 พฤศจิกายน พ.ศ. 2512 - 14 มกราคม พ.ศ. 2568) มีชื่อจริงว่า บานเย็น มุกดาม่วง ชื่อเล่น เย็น  (สกุลก่อนสมรส : ล่ามแขก) เกิดที่อำเภอหนองนาคำ จังหวัดขอนแก่น เป็นนักร้องและนักแสดงหมอลำหนึ่งในสี่สาวดาวรุ่งจากคณะเสียงอิสาน อดีตเคยเป็นหางเครื่องในวงมาก่อน ปัจจุบันเป็นนักแสดงมากความสามารถ รับบทบาทเป็นนางเอกร้าย หรือนางร้าย(ดาวร้าย) ของวงซึ่งมีชื่อเสียงโด่งดัง เป็นที่รักและชื่นชอบ น่าเคารพนับถือของแฟนหมอลำเสียงอิสาน
ประวัติ

จั๊กจั่น ดาวไพร มีชื่อจริงว่า บานเย็น มุกดาม่วง (สกุลก่อนสมรส : ล่ามแขก) เกิดเมื่อวันที่ 22 พฤศจิกายน พ.ศ. 2512 ที่อำเภอภูเวียง จังหวัดขอนแก่น เป็นบุตรสาวคนที่ 4 ในจำนวนพี่น้อง 8 คน ของนายขัน ล่ามแขก และ นางหนู ล่ามแขก สำเร็จการศึกษาชั้นประถมศึกษาปีที่ 6 จากโรงเรียนบ้านหนองหญ้าป้อง ในปี พ.ศ. 2524
เมื่อปี พ.ศ. 2533 เริ่มเข้ามาทำงานในคณะหมอลำเสียงอิสาน จนได้เป็นหมอลำตัวโกงที่มีบทบาทมากมายและโด่งดัง เช่น วาสนา จาก วงเวียนชีวิต, จันทร์ศรี จาก ฮอยปานดำ เป็นต้น
จั๊กจั่น ดาวไพร ได้สมรสกับ ชาญณรงค์ มุกดาม่วง มือกลองของวงเสียงอิสาน มีบุตรด้วยกันทั้งหมด 1 คน ชื่อ ณัฐพงษ์ มุกดาม่วง
การเสียชีวิต

เมื่อคืนวันที่ 6 มกราคม พ.ศ. 2568 จั๊กจั่น มีอาการกำเริบจากโรคประจำตัวหอบหืด ทำให้หมดสติ ทางครอบครัวได้นำตัวส่งโรงพยาบาลเอกอุดร แพทย์ช่วยชีวิตกว่า 17 นาทีจึงเป็นผลทำให้กลับมาหายใจได้เอง แล้วพักรักษาตัวต่อในห้องผู้ป่วยวิกฤต และนำตัวส่งต่อโรงพยาบาลศูนย์อุดรธานี และต่อมาช่วงเวลา 15 นาฬิกา 35 นาที ของวันที่ 14 มกราคม พ.ศ. 2568 จั๊กจั่น ดาวไพร เสียชีวิตอย่างสงบ ในวัย 55 ปีย่าง 56 ปี
ผลงาน

เมื่อปี พ.ศ. 2540 จั๊กจั่น ดาวไพรได้ออกอัลบั้มเพลงกับบริษัทท็อปไลน์ ไดมอนด์ ของนายห้างทวีชัย จริยะเอี่ยมอุดม ชื่ออัลบั้ม สี่สาวดาวรุ่ง ซึ่งเป็นการนำนางเอกประจำทีมงานเสียงอิสานทั้ง 4 คน ได้แก่จั๊กจั่น ดาวไพร, เรไร ดาวอิสาน, ปานดำ ค้ำคูน, แสงอรุณ บุญยู้ มารวมตัวกัน แนวเพลงจะเป็นเพลงร้องแก้ ลูกแพร - ไหมไทย อุไรพร จากผลงานการประพันธ์ของ ดอย อินทนนท์, สลา คุณวุฒิ และพงษ์ศักดิ์ จันทรุกขา อาทิ เพลงรักน้อยแน่หรือ(ร้องแก้ รักน้อยคนเดียว), จากชุมแพถึงชุมพลฯ(ร้องแก้ ชุมแพ ชุมพล ชุมพวง), พลาดรักจากสนามรบ(ร้องแก้ แพ้รบสนามรัก), หัวอกแม่ฮ้าง(ร้องแก้ แม่ฮ้างมหาเสน่ห์)
ผลงาน > ผลงานเพลงซิงเกิ้ล

ไสว่าสิพาน้องไปซี
น้องย่านหอยคัน
เก็บหอยคอยอ้าย
ฟ้อนบ่ายน้ำตา
เสียงจากจั๊กจั่น
ฮักเขาเฮาต้องทุ่ม
วอนพ่อพระใส
ผลงาน > ผลงานการแสดงสดตลกคณะเสียงอิสาน

พ.ศ. 2549 ตลกชุดที่ 14
พ.ศ. 2551 ตลกชุดที่ 17
พ.ศ. 2551 ตลกชุดที่ 18
พ.ศ. 2552 ตลกชุดที่ 19
พ.ศ. 2555 ตลกชุดที่ 27
พ.ศ. 2556 ตลกชุดที่ 28
พ.ศ. 2557 ตลกชุดที่ 29
พ.ศ. 2561 ตลกชุดที่ 33
ผลงาน > ผลงานภาพยนตร์

| ปี  | เรื่อง  | บทบาท  | หมายเหตุ  |
| --- | --- | --- | --- |
| 2543  | ฮอยปานดำ  | จันทร์ศรี  | -  |
| 2544  | วงเวียนชีวิต  | วาสนา  | นางเอก  |
| 2544  | ฮอยปูนแดง  | ทองศรี  | -  |
| 2544  | เงากรรม  | ดวงจันทร์, อีหล่อย  | นางเอก  |
| 2545  | วงเวียนชีวิต (ภาค 2)  | วาสนา  | นางเอก  |
| 2546  | เงากรรม (ภาค 2)  | ทองวรรณ  | -  |
| 2546  | เหนือคำสาบาน  | แม่กำนัน  | -  |
| 2547  | บาปไผบุญมัน  | ดอกท้อ  | -  |
| 2548  | ฮักพ่อท่อเม็ดเกลือ ฮักเมียท่อเม็ดข้าว  | จำปี  | -  |
| 2548  | ฮักพ่อท่อเม็ดเกลือ ฮักเมียท่อเม็ดข้าว (ภาค 2 ตอนจบ)  | จำปี  | -  |
| 2549  | รักนี้มีกรรม  | จั๊กจั่น  | -  |
| 2550  | คาดทุกข์บ่ฮ่อนมี  | ทองสูน  | -  |
| 2551  | น้ำตาเมีย  | กาญจนา  | -  |
| 2552  | ปูนแดง ปานดำ  | จันทร์ที  | -  |
| 2553  | วงเวียนชีวิต ตอน ใต้ฟ้า กทม.  | รัศมี  | -  |
| 2554  | เงินคือพระเจ้า ข้าวเลี้ยงชีวิต  | บานเย็น  | -  |
| 2555  | เงินคือพระเจ้า ข้าวเลี้ยงชีวิต (ภาค 2)  | บานเย็น  | -  |
| 2556  | ไวปากเสียศีล ไวตีนตกต้นไม้  | รินดา  | -  |
| 2557  | ไวปากเสียศีล ไวตีนตกต้นไม้ (ภาค 2 ตอนจบ)  | รินดา  | -  |
| 2558  | เวทีชีวิต ตอน กงกรรมกงเกวียน  | คำแปลง  | -  |
| 2559  | น้ำตาเมีย ตอน ความรู้ท่วมหัว เอาตัวไม่รอด  | กาญจนา  | เวอร์ชันใหม่  |
| 2559  | ฮอยปูนแดง ฮอยปานดำ  | ทองศรี  | คอนเสิร์ตเฉพาะกิจ  |
| 2560  | ลูกใภ้สกุลกา แม่ย่าปากปลาแดก  | ทองแปน  | -  |
| 2562  | ผีบังตา เทวดาบังเงา  | จำปา  | -  |
| 2562  | วงเวียนชีวิต 2020  | วาสนา  | นางเอก  |
| 2563  | บุญนำกรรมแต่ง  | จำปา  | -  |
| 2564  | อุษา บารส เดอะมิวสิคัล  | ศรีไว  | คอนเสิร์ตเฉพาะกิจ  |
| 2564  | ปาจิต อรพิม เดอะมิวสิคัล  | แม่บัว  | คอนเสิร์ตเฉพาะกิจ  |
| 2564  | วิญญาณแม่ (บุญข้าวสาก)  | แม่บัวลา  | คอนเสิร์ตเฉพาะกิจ  |
| 2564  | ลูกฮักลูกซัง (วิญญาณแม่)  | แม่บัวลา  | คอนเสิร์ตเฉพาะกิจ  |
| 2564  | สังข์สินไซ  | ยักษ์อัสสมุขี  | คอนเสิร์ตเฉพาะกิจ  |
| 2564  | ขูลูนางอั้ว  | แม่สีดา  | คอนเสิร์ตเฉพาะกิจ  |
| 2565  | ความฮู้ท่อแผ่นฟ้า เป็นบ้าท่อแผ่นดิน  | บัวภา  | ฤดูกาล 2564-2565  |
| 2565  | เวทีชีวิต ตอน กงกรรมกงเกวียน  | คำแปลง  | ฤดูกาล 2565-2566  |

| ปี | เรื่อง | บทบาท | หมายเหตุ |
| --- | --- | --- | --- |
| 2546 | มนต์เพลงเสียงอิสาน | แอ๊ว | - |
| 2547 | อลเวงมนต์เพลงเสียงอิสาน | แอ๊ว | - |
| 2548 | วงเวียนชีวิต | มัลลิกา | - |
ผลงาน > ซีรีส์

| 0 | 1 | 2 | 3 |
| --- | --- | --- | --- |
| ปี | เรื่อง | บทบาท | ออกอากาศ |
| 2565 | หน่าฮ่าน เดอะ ซีรีส์ | รำไพ | ช่อง 3 |
ผลงาน > ซิทคอม

| ปี | เรื่อง | ออกอากาศ | บทบาท | หมายเหตุ |
| --- | --- | --- | --- | --- |
| 2564 | ถ้าฮักจริงอย่ามาตั๋ว"รัก ต้อง รอ" | เพจเสียงอิสาน นกน้อย อุไรพร | จันทร์ศรี | - |
แหล่งข้อมูลอื่น

Facebook เสียงอิสาน นกน้อย อุไรพร
Facebook เสียงอิสานแฟนคลับ
YouTube : Topline Music Official
YouTube : บ้านหมอลำ ท็อปไลน์-ไดมอนด์
YouTube : บ้านนกน้อย Official
คนคอยน้อยใจ - จั๊กจั่น ดาวไพร
ที่มาของคำว่า "สาวจันศรีอมยิ้ม" ลำเรื่องต่อกลอน เรื่อง ฮอยปานดำ คณะเสียงอิสาน
ยายแหลมปะทะสาวจันศรี ฉากตลกจากลำเรื่องต่อกลอน เรื่อง ฮอยปานดำ คณะเสียงอิสาน
ยายแหลมปะทะสาวจันศรี ฉากตลกจากลำเรื่องต่อกลอน เรื่อง ฮอยปานดำ คณะเสียงอิสาน (ตอนที่2)
↑  "TikTok - Make Your Day". www.tiktok.com.
คูชีท

รายชื่อโปเกมอน
วัดเขาจีนแล

| วัดเขาจีนแล |
| --- | --- |

ชื่อสามัญ: วัดเขาจีนแล, วัดเวฬุวัน
ที่ตั้ง: ตำบลนิคมสร้างตนเอง อำเภอเมืองลพบุรี จังหวัดลพบุรี
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดเวฬุวัน หรือ วัดเขาจีนแล  เป็นวัดในจังหวัดลพบุรี ตั้งอยู่ที่ ตำบลนิคมสร้างตนเอง อำเภอเมืองลพบุรี จังหวัดลพบุรี
ตั้งอยู่หุบเขาจีนแลในท้องที่ ต.นิคมสร้างตนเอง อ.เมือง จ.ลพบุรี อยู่ห่างจากศาลากลางจังหวัดลพบุรีประมาณ 18 กิโลเมตร การคมนาคมสะดวกทั้งปี อยู่ใกล้กับอ่างเก็บน้ำซับเหล็ก แต่เดิมบริเวณวัดนี้เป็นป่าทึบเต็มไปด้วยป่าไผ่ หลวงพ่อลี (พระครูอุบาลี ธรรมาจารย์) ได้เดินธุดงค์มาถึงที่นี่ เห็นภูมิประเทศเหมาะสมดี จึงหยุดยั้งอยู่และตั้งสำนักสงฆ์ขึ้น วัดเขาจียแลนี้เป็น สถานที่สงบร่มรื่นธรรมชาติสวยงามเพราะตั้งอยู่กลางหุบเขา 
ภูเขาล้อมรอบทั้งสี่ด้าน พระพุทธรูปสำคัญ 2 องค์ คือ พระพุทธรูปใหญ่ ที่หลวงพ่อลีสร้าง และพระพุทธรูปที่พระบาทสมเด็จพระปรมินทรมหาภูมิพลอดุลยเดช ทรงสร้างถวายซึ่งประดิษฐานอยู่บนยอดเขา ที่วัด แห่งนี้เหมาะอย่างยิ่งสำหรับการไปเที่ยวพักผ่อนชมธรรมชาติหรือไปแสวงบุญ มีโบสถ์รูปร่างแปลกสวยงามสำหรับให้บำเพ็ญธรรม มีสำนักชีคอยบริการให้ความสะดวกแก่ผู้ไปเที่ยวและไปทำบุญและยังมีหอสมุดของวัดซึ่งมีหนังสือธรรมะต่าง ๆ มากมายไว้บริการ
เวฬุวันหรือวัดเขาจีนแล เมื่อผ่านทุ่งทานตะวันไปแล้ว ก็จะตรงเข้าสู่เขตวัดเขาจีนแล โดยจะผ่านเข้าปากหนุมาน ที่อ้าปากทำเป็นซุ้มประตูรอรับศรัทธาที่จะมายังวัด สมกับที่ได้ชื่อว่าลพบุรีเป็นเมืองหนุมาน ผ่านเข้าปากหนุมานไปแล้ว ถนนก็ยังคงดิ่งสู่เชิงเขาเรื่อยไป วัดจะตั้งอยู่ในพื้นที่ส่วนใหญ่อยู่เชิงเขาหรือบนเขา สร้างไว้สวย มีบันไดสำหรับทางขึ้นเขาจำนวน 439 ขั้น
คณะกรรมการประสานงานสภาผู้แทนราษฎรไทย

คณะกรรมการประสานงานสภาผู้แทนราษฎร (ปสส.) เป็นชื่อของระบบวิปในประเทศไทย สำหรับฝ่ายรัฐบาลเป็นหลัก
เริ่มมีการดำเนินการอย่างเป็นทางการ ในปี พ.ศ. 2526 ในสมัยคณะรัฐมนตรีไทย คณะที่ 43 (พลเอกเปรม ติณสูลานนท์ เป็นนายกรัฐมนตรี) โดยมี บุญเท่ง ทองสวัสดิ์ เป็นประธานคนแรก ตามคำสั่งสำนักนายกรัฐมนตรีที่ 76/2526
ปัจจุบัน องค์ประกอบตามคำสั่งสำนักนายกรัฐมนตรีที่ 311/2567 มีดังต่อไปนี้
คณะที่ปรึกษา - ปัจจุบันได้แก่ นายชูศักดิ์ ศิรินิล นางมนพร เจริญศรี นายสมคิด เชื้อคง และ นายบุญสิงห์ วรินทร์รักษ์
ประธานกรรมการ - มาจากพรรคการเมืองที่มีเสียงข้างมากในสภา (หรือเป็นบุคคลที่รัฐบาลให้ความไว้วางใจที่จะประสานงานระหว่าง สภาฯ กับ รัฐบาล) 1 ราย
รองประธานกรรมการ - 6 รายมาจากพรรคการเมืองที่มีเสียงข้างมากในสภา
กรรมการ - มาจากพรรคการเมืองร่วมรัฐบาล โดยจัดสรรตามที่นั่งในสภา จำนวน 40 ราย
กรรมการที่มาจาก ผู้แทนสำนักเลขาธิการคณะรัฐมนตรี 1 ราย ผู้แทนสำนักงานคณะกรรมการกฤษฎีกา 1 ราย ผู้แทนสำนักงานเลขาธิการสภาผู้แทนราษฎร 1 ราย
เลขานุการ - จะมาจากพรรคการเมืองที่มีเสียงข้างมากในสภา ปัจจุบันได้แก่ นาย ศรัณย์ ทิมสุวรรณ
ผู้ช่วยเลขานุการ - ปัจจุบันมาจาก ที่ปรึกษานายกรัฐมนตรีฝ่ายข้าราชการประจำด้านประสานกิจการภายในประเทศ (นางภคนันท์ ศิลาอาสน์) ผู้อำนวยการกองประสานงานการเมืองสำนักเลขาธิการนายกรัฐมนตรี (นายจงเจริญ สุวรรณรัตน์) ผู้อำนวยการกลุ่มประสานงานการเมือง 1 สำนักเลขาธิการนายกรัฐมนตรี เจ้าหน้าที่สำนักเลขาธิการนายกรัฐมนตรีที่ได้รับมอบหมาย 2 ราย
รวมจำนวนบุคคลที่เป็นคณะกรรมการทั้งหมด 59 ราย
อำนาจหน้าที่ > วิปรัฐบาล

หน้าที่ของคณะกรรมการประสานงานสภาผู้แทนราษฎร หลัก ๆ มีดังนี้:
ประสานงานเรื่องที่เกี่ยวข้องระหว่างสภาฯ กับ คณะรัฐมนตรี หรือ ระหว่างสมาชิกสภาฯ ในฝั่งรัฐบาลกันเอง
พิจารณาระเบียบวาระการประชุม และแจ้งผลการพิจารณา ให้สมาชิกสภาฯ ทราบ ก่อนการประชุมสภาฯ
ประสานงานในการลงมติ และ สรุปผลลงมติให้กับรัฐบาล